
Text rozhodnutia
Súd: Krajský súd Žilina Spisová značka: 25Sd/109/2014 Identifikačné číslo súdneho spisu: 5014200481 Dátum vydania rozhodnutia: 21. 08. 2014 Meno a priezvisko sudcu, VSÚ: Mgr. Nora Tomková ECLI: ECLI:SK:KSZA:2014:5014200481.2 Uznesenie Krajský súd v Žiline, v právnej veci navrhovateľky: V. X., nar. XX. X. XXXX, r. č.: XXXXXX/XXXX, bytom Y. T. XXX, proti odporkyni: Sociálna poisťovňa, ústredie, so sídlom Ul. 29. augusta č. 8, 813 63 Bratislava, o invalidný dôchodok, takto r o z h o d o l : Súd konanie z a s t a v u j e . Odporkyni náhradu trov konania n e p r i z n á v a . o d ô v o d n e n i e : Odporkyňa napadnutým rozhodnutím č. XXX XXX XXXX X zo dňa 6. decembra 2013 podľa § 70 a § 71 Zákona o sociálnom poistení v znení neskorších predpisov zamietla žiadosť navrhovateľky o invalidný dôchodok zo dňa 20. novembra 2013. Proti rozhodnutiu odporkyne podala navrhovateľka včas opravný prostriedok, v ktorom namietala svoj nepriaznivý zdravotný stav, ktorý žiadala opätovne prehodnotiť. Na základe podaného opravného prostriedku bol zdravotný stav navrhovateľky opätovne posúdený posudkovým lekárom sociálneho poistenia odporkyne, pobočky Liptovský Mikuláš dňa 12. februára 2014 a posudkovým lekárom sociálneho poistenia odporkyne, ústredie dňa 9. apríla 2014. Posudkoví lekári sociálneho poistenia zotrvali na pôvodnom posudku, že navrhovateľka nie je invalidná podľa § 71 ods. 1 Zákona o sociálnom poistení, lebo má mieru poklesu schopnosti vykonávať zárobkovú činnosť 35 % v porovnaní so zdravou fyzickou osobou. Na pojednávaní konanom dňa 5. júna 2014 zotrvala navrhovateľka na svojom písomne podanom opravnom prostriedku, súdu predložila najnovšie odborné lekárske nálezy. Vzhľadom na novodoložené odborné lekárske nálezy súd pojednávanie odročil z a účelom, aby sa k nim vyjadril druhostupňový posudkový lekár MUDr. Z.. V lekárskej správe zo dňa 19. júna 2014 druhostupňový posudkový lekár sociálneho poistenia MUDr. Z. uviedol: Doručené výsledky neurochirurgických vyšetrení nedokumentujú žiadnu závažnú zmenu, ktorá by odôvodňovala zmenu miery poklesu schopnosti vykonávať zárobkovú činnosť. Miera poklesu schopnosti vykonávať zárobkovú činnosť je naďalej 35 % (M51/kapitola XV., oddiel E, položka 3b). Navrhovateľka na pojednávaní konanom dňa 21. augusta 2014 vzhľadom na momentálny záver druhostupňového posudkového lekára zobrala opravný prostriedok späť a súhlasila s tým, aby súd konanie vo veci zastavil. Keď absolvuje ozónovú a rehabilitačnú liečbu a následne pôjde na odborné lekárske vyšetrenie k neurochirurgovi, ktorý zhodnotí zhoršenie jej zdravotného stavu, podá si opakovane žiadosť o invalidný dôchodok. S poukazom na dispozitívny úkon navrhovateľky súd konanie zastavil v súlade s ust. § 250d ods. 3 O.s.p. v spojení s ust. § 250h ods. 2 O.s.p.. O trovách konania súd rozhodol primerane podľa ust. § 250h ods. 2 O.s.p. v spojení s ust. § 250l ods. 2 O.s.p., podľa ktorého, až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. V predmetnom konaní žalovanému správnemu orgánu trovy konania nevznikli, tieto si ani neuplatnil, preto o ich náhrade súd rozhodol tak, ako je uvedené vo výrokovej časti tohto rozhodnutia (odporkyni náhradu trov konania nepriznáva). Poučenie: Proti tomuto uzneseniu j e p r í p u s t n é odvolanie do 15 dní odo dňa jeho doručenia prostredníctvom Krajského súdu v Žiline na Najvyšší súd Slovenskej republiky v Bratislave, písomne v 3 vyhotoveniach. Vzhľadom k tomu, že sa účastníci konania vzdali práva podať odvolanie proti vyhlásenému rozhodnutiu, toto nadobudne právoplatnosť dňom doručenia poslednému z nich.

